stanford-oval/wikipedia huggingface dataset:
Miguel Ángel López
Henkilökohtaiset ennätykset

Lähde: IAAF
5 000 metrin ratakävely: 18.46,95 (2016)
10 000 metrin ratakävely: 38.06,28 (2016)
10 kilometrin kävely: 39.29 (2015)
20 000 metrin ratakävely: 1.24.52,6 (2008)
20 kilometrin kävely: 1.19.14 (2015)
35 kilometrin kävely: 2.25.58 (2022)
50 kilometrin kävely: 3.53.52 (2016)
Montgomeryn piirikunta (Pennsylvania)

Montgomeryn piirikunta (engl. Montgomery County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 856 553 vuonna 2020. Piirikunnan hallintokeskus on Norristownin kunta ja suurin kunta on Lower Merion Township. Piirikunta on perustettu vuonna 1784. Montgomeryn piirikunta on väkiluvultaan Pennsylvanian osavaltion kolmanneksi suurin piirikunta.
Väestö

Vuonna 2020 Montgomeryn piirikunnan 856 553 asukkaasta valkoisia oli 79,4 %, mustia 10,0 %, aasialaisia 8,1 % ja alkuperäisasukkaita 0,2 %. 13,9 % asukkaista puhui kotonaan jotain muuta kieltä kuin englantia ja 11,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Montgomeryn piirikunta (Pennsylvania) Wikimedia Commonsissa
Mitsubishi Tredia

| Mitsubishi Tredia |
| --- | --- |

Valmistustiedot
Valmistusmaa:   Japani
Valmistaja:  Mitsubishi Motors
Valmistusvuodet:  1982–1990
Korimalli:  4-ovinen sedan
Luokka:  C-segmentti
Teknisesti samankaltaisia:  Mitsubishi Cordia
Iskutilavuus:  1,4–2,0 l
Polttoaine:  bensiini
Vetotapa:  etuveto neliveto
Vaihteisto:  5-vaihteinen manuaali 3-vaihteinen automaatti
Mitsubishi Tredia on Mitsubishi Motorsin vuosina 1982–1990 valmistama alemman keskiluokan neliovinen sedan. Tredian coupé-korinen sisarmalli oli Mitsubishi Cordia, jonka ohella se oli ensimmäisiä Mitsubishin ilman Chryslerin yhteistyötä Yhdysvaltoihin viemiä malleja.
Aiheesta muualla

Kuvia tai muita tiedostoja aiheesta Mitsubishi Tredia Wikimedia Commonsissa
Moez Ben Thabet

| Henkilötiedot |
| --- | --- | --- |
Syntymäaika: 20. tammikuuta 1975 (ikä 49)
Syntymäpaikka: Tunisia
Pelipaikka: Maalivahti
Pituus: 186 senttimetriä
Seurat
| Vuodet | Seura | O (M) |
|  ?–2000 2000–2001 2003–2004 2005–2006 2006–2007 2007–2009 | Espérance ST US Monastir CA Bizertin → CS Hammam-Lif (laina) CA Bizertin EGS Gafsa |  |
Moez Ben Thabet (arab. معز بن ثابت‎, s. 20. tammikuuta 1975) on tunisialainen entinen jalkapallomaalivahti.
Ura

Ben Thabet pelasi pitkään Chokri El Ouaerin varamaalivahtina Espérancessa, jossa hän voitti muun muassa Tunisian liigamestaruuden. Oltuaan tyytymätön rooliinsa Ben Thabet päätti siirtyä kesäkuussa 2000 US Monastiriin, josta hän siirtyi myöhemmin CA Bizertiniin. Ben Thabet kävi tuolloin pelaamassa yhden kauden lainalla CS Hammam-Lifissa, kun joukkue hankki takaisin ykkösmaalivahdikseen Hassen Bejaouin. Bejaouin siirtyessä pois Bizertinista Ben Thabet palasi takaisin lainasopimuksensa päätyttyä ykkösmaalivahdin rooliin. Kauden päätteeksi hän siirtyi kesällä 2007 EGS Gafsaan, jossa hän myös päätti uransa kauteen 2008-2009.
Saavutukset

Tunisian cup: 1999
Tunisian liigamestaruus: 1999, 2000
Multa

Multaan istutettuja kasveja.
Multa on kasvien kasvualustaksi sopivaa kivennäismaan ja humuksen seosta. Multa vaihtelee käyttötarkoituksen mukaan koostumukseltaan ja muilta ominaisuuksiltaan.
Multavuus tarkoittaa eloperäisen aineksen osuutta kuivatussa maanäytteessä. Maa jaetaan kuuteen multavuusluokkaan:
vähämultainen (vm) < 3 %
multava (m) 3–6 %
runsasmultainen (rm) 6–12 %
erittäin runsasmultainen (erm) 12–20 %
multamaa (Mm) 20–40 %
turvemaa (tm) > 40 %
Säkkimulta on tarkoitettu maanparannukseen, ja sitä sekoitetaan istutuksen yhteydessä pohjamaahan. Irtomultaa voidaan käyttää viherrakentamiseen uuden pihan tai isompien kukkapenkkien perustamisessa. Siinä on suurempi kivennäismaa-ainespitoisuus kuin säkkimullassa, mikä tekee siitä rakenteeltaan kestävämpää. Erilaisiin käyttökohteisiin tarkoitetut irtomullat eroavat toisistaan muun muassa lannoituksen määrän, kalkituksen, rakenteen, vedenläpäisevyyden ja multavuuden mukaan. Istutusmulta on yleiskasvualusta, jota käytetään pensas-, puu- ja perennaistutuksiin sekä nurmikoiden kasvualustana. Havupuumultaa käytetään hapanta maata suosiville kasveille, kuten havuille ja varvuille. Viljelymulta on kuohkeaa ja multavaa, ja sitä käytetään esimerkiksi kasvimaalla, kasvihuoneviljelyssä ja kesäkukkaistutuksissa.
Ruukkukasvien kasvualustana käytettäviä, ominaisuuksiltaan erilaisia multatyyppejä ovat esimerkiksi taimimulta, kukkamulta, kesäkukkamulta, yrttimulta, kestomulta, altakastelumulta, orkideamulta ja kaktusmulta. Puutarhamullat sisältävät käyttötarkoituksesta riippuen erilaisia turvelaatuja, kompostia, hiekkaa tai savea.
Naos

Naos voi tarkoittaa seuraavia:
Zeta Puppis -tähden toinen nimi
Naos, ydinrakennus antiikin aikaisissa peripteros-temppeleissä
Naos, kaupunki Namibiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naos”, voi hakea sivunnimihaulla, laajalla sivunnimihaulla tai tekstihaulla.
Moscow (Idaho)

| Moscow |
| --- | --- |


 Koordinaatit: 46.73°N, 117.00°W 
Valtio:  Yhdysvallat
Osavaltio:   Idaho
Piirikunta:  Latah
Hallinto:  
 – Pormestari:  Bill Lambert
Pinta-ala:  
 – Kokonaispinta-ala:  17,77 km²
 – Josta vettä:  0,01 km² 
Korkeus:  786 m
Väkiluku (2010):  23 800
 – Väestötiheys:  1 425,93 as./km²
Aikavyöhyke:  UTC-8 (kesäaika UTC-7)
Motto::  Heart of the Arts
 
 ci.moscow.id.us 
Infobox OKVirheellinen NIMI-arvo: 
Moscow on kaupunki Latahin piirikunnassa, Idahon osavaltiossa, Yhdysvalloissa. Sen väkiluku oli vuoden 2010 väestönlaskennassa 23 800. Moscow on Latahin piirikunnan suurin kaupunki ja hallintokeskus.
Kuvia kaupungista

First United Methodist Church -kirkko.
Peltoa Moscow'n lähellä.
Moscow'n keskustaa.
Aiheesta muualla

Kuvia tai muita tiedostoja aiheesta Moscow (Idaho) Wikimedia Commonsissa
Molnija (raketti)

Molnija (ven. Молния, Salama) oli neuvostoliittolainen kantoraketti, jota käytettiin pääasiassa Molnija-tietoliikennesatelliitin laukaisuihin. Se kehitettiin R-7-kantoraketista, joka oli maailman ensimmäinen mannertenvälinen ohjus ja ensimmäisen satelliitin laukaissut kantoraketti.
Molnija-raketin nk. GRAU-koodi on 8K78. Se on nelivaiheinen raketti, jota käytettiin ensi kertaa 10. lokakuuta 1960 laukaisemaan satelliitti Baikonurin kosmodromilta.  1960-luvun lopulta lähtien sitä käytettiin Molnija-tietoliikennesatelliittien laukaisemiseen ja sen lisäksi Neuvostoliiton Mars-, Venus-planeettaluotainten laukaisuihin. Sitä käytettiin myös Oko-ennakkovaroitussatelliittien laukaisuihin.
Molnija on hyvin luotettava - Vuodesta 1990 alkaen sen ensimmäinen epäonnistunut laukaisu tapahtui vasta 21. kesäkuuta 2005.  Se kuitenkin korvautuu raskaammalla Sojuz-kantoraketilla.
Rakenne

Molnijan kaksi ensimmäistä rakettivaihetta ovat kehitelmiä Vostok-raketin moottoreista. Kolmas vaihe kehitettiin erikseen - sitä käytettiin myöhemmin Voshod- ja Sojuz-raketeissa. Neljäs vaihe on 66700 Newtonin työntövoiman tuottava rakettimoottori.
Vuonna 1964 tuotiin käyttöön Molnija-M (GRAU-koodi 8K78M). Lentoonlähtömassa oli 305 000 kg.
Aiheesta muualla

Molniya-1 Encyclopedia Astronautica. Viitattu 25.12.2018 (englanniksi).
Molniya 8K78 Encyclopedia Astronautica. Viitattu 25.12.2018 (englanniksi).
Molniya 8K78M Encyclopedia Astronautica. Viitattu 25.12.2018 (englanniksi).
Molniya-2 Encyclopedia Astronautica. Viitattu 25.12.2018 (englanniksi).
Zak, Anatoly: Molniya launch vehicle RussianSpaceWeb.com.  9.12.2017. Viitattu 25.12.2018 (englanniksi).
Soviet and Russian Rockets Historic Spacecraft. Viitattu 25.12.2018 (englanniksi).
Krebs, Gunter Dirk: Molniya (8K78) Gunter's Space Page.  12.12.2017. Viitattu 25.12.2018 (englanniksi).
Leitenberger, Bernd: Die Semjorka Trägerrakete Bernd Leitenbergers Web Site.  19.1.2013. Viitattu 25.12.2018 (saksaksi).
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok 
Molnija-M
Miguel Ángel Martín Perdiguero

| Miguel Ángel Martín Perdiguero |
| --- | --- |

Henkilötiedot
Syntynyt: 14. lokakuuta 1972 (ikä 51)
Kansalaisuus:   Espanja
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1997–1998 1999 2000 2001–2002 2003 2004 2005–2006:  Kelme ONCE - Deutsche Bank Vitalicio Seguros Cantina Tollo - Acqua & Sapone Domina Vacanze - Elitron Saunier Duval - Prodir Phonak Hearing Systems
Suurimmat voitot
 Katalonian ympäriajo 2004 Clásica de San Sebastián 2004 
 Tiedot päivitetty: 19. syyskuuta 2007 
Miguel Ángel Martín Perdiguero (s. 14. lokakuuta 1972 San Sebastián de los Reyes, Madridin maakunta, Espanja) on entinen espanjalainen maantiepyöräilijä. Perdiguero aloitti uransa ammattilaisena vuonna 1997 Kelme-tallissa. Hän jatkoi tallissa kauden 1998 loppuun, jonka jälkeen hän siirtyi O.N.C.E.-Deutsche Bank -talliin. Kaudella 2000 hän ajoi Vitalicio Seguros -tallissa. Kausina 2001–2002 hän kilpaili Cantina Tollo-Acqua & Sapone -tallin väreissä sekä kaudella 2003 Domina Vacanze Elitron -joukkueessa. Vuosi 2004, jolloin hän kilpaili Saunier Duval-Prodir -tallissa, oli Perdigueron uran kohokohta, sillä hän voitti Clásica de San Sebastián -kilpailun sekä Katalonian ympäriajossa niin kolme etappia kuin kokonais-, piste- ja mäkikilpailunkin. Kaudeksi 2005 hän siirtyi Phonak Hearing Systems -talliin ja lopetti ammattilaisuransa elokuussa 2006.
Saavutuksia

Clásica de San Sebastián: 2004 voitto
Lombardian ympäriajo: 2003 viides
Amstel Gold Race: 2005 viides
Liège-Bastogne-Liège: 2005 seitsemäs, 2006 kuudes
Milano-Torino: 2003 kolmas
Katalonian ympäriajo:
2004 kokonais-, piste- ja mäkikilpailun sekä etappien 2, 3 ja 4 (aika-ajo) voitto
2005 kokonaiskilpailun kuudes
Espanjan ympäriajo
1999 prologissa kolmas
2002 etapilla 19 kolmas
2003 etapilla 19 kolmas
2005 etapilla 5 toinen, etapilla 16 kolmas
Italian ympäriajo:
2000 etapilla 3 kolmas
Burgosin ympäriajo:
1999 etapin 2 voitto
Asturian ympäriajo:
2001 etapin 1 voitto
2002 etapin 3 voitto
2004 etapin 5 voitto
Setmana Catalana:
2002 etapin 4 voitto
2004 kokonaiskilpailun toinen sekä piste- ja yhdistelmäkilpailun voitto
Bicicleta Vasca: 2002 mäkikilpailun ja etapin 3 voitto
Vuelta Valenciana: 2003 pistekilpailun ja etapin 4 voitto
Vuelta a Castilla y Leon: 2003 etapin 3 voitto
Vuelta a Murcia: 2004 mäkikilpailun voitto
Euskal Bizikleta: 2004 etappien 1 ja 2 voitto
Clasica a Los Puertos de Guadarrama: 1999 voitto
Vuelta a la Rioja: 2000 voitto
Grand Prix Llodio: 2000 voitto
Grand Prix Miguel Indurain: 2000 voitto
Trofeo Pantalica: 2003 voitto
Minttu Saarinen

Minttu Saarinen (s. 1987, Hattula) on suomalainen kuvataiteilija , kolumnisti, musiikkikriitikko ja Kulttuurimedia-verkkojulkaisun päätoimittaja.
Taiteellisessa työssään Saarinen työskentelee feminististen teemojen ympärillä maalauksen ja kuvanveiston keinoin.
Maalausta ja kuvanveistoa hän on opiskellut Kankaanpään taidekoulussa ja mm. lasitaidetta, freskotekniikoita, piirustusta ja taidehistoriaa Tallinnan yliopistossa.
Näiden lisäksi hän on opiskellut projektijohtamista, taidehistoriaa sekä viestintää mm. Lab -ammattikorkeakoulussa ja Helsingin yliopistossa.
Aiheesta muualla

Minttu Saarisen verkkosivut
Muinaisindoarjalaiset kielet

Muinaisindoarjalaiset kielet ovat lingvistisesti ja kulttuurihistoriallisesti tärkeimmät intialaiset kielet. Muinaisindoarjalaisia kieliä on tapana kutsua nimellä sanskrit. Tämä on kuitenkin hieman epätarkka ilmaisu, sillä oikeastaan verbaaliadjektiivi संस्कृत (saṃskṛta- 'kokoonpantu; hienostunut') viittaa varsinkin grammaatikko Pāṇinin 400–300-lukujen vaihteessa kuvaamaan ja kuvauksellaan vakioimaan klassilliseen sanskritiin. Näin ollen sanskrit kontrastoituu spontaaniin, puhekieliseen prākritiin (प्राकृत, prākṛta- 'ensiksi tehty; luonnollinen'). Esiklassillista sanskritia edeltäneen Veda-kirjallisuuden kielenparsi poikkeaa tästä rakenteeltaan samantapaisesti kuin homeerinen kieli poikkeaa klassillisesta, attikalaisesta kreikasta. Niinpä on myös tapana puhua muinaisindoarjasta Veda-kirjojen kieleen vittattaessa. Toisaalta muinaisindoarjaan on tapana sisällyttää myös kaikki keski-indoarjalaisia kieliä edeltävät kielenparret, jolloin myös klassillinen sanskrit sisällytetään indoarjalaisiin muinaiskieliin. Terminologia ei ole siis täysin vakiintunutta.
Kirjallisuus

Parpola, Asko (2003) From the dialects of Old Indo-Aryan to Proto-Indo-Aryan and Proto-Iranian. Indo-Iranian Languages and Peoples (toim. Nicholas Sims-Williams), s. 43–102. Oxford University Press. (Proceedings of the British Academy, 116.)
Narewka (kylä)

| Narewka |
| --- | --- |

 vaakuna
 Narewka
 Koordinaatit: 52°50′10″N, 23°45′27″E 
Valtio:  Puola
Voivodikunta:  Podlasia
Piirikunta:  Hajnówka
Kunta:  Narewka
Hallinto:  
 – Asutustyyppi:  kylä
Väkiluku (2006):  780
Aikavyöhyke:  UTC+1
 – Kesäaika:  UTC+2
postinumero:  17-220
Suuntanumero(t):  (+48) 85
 
 http://www.narewka.pl 
Infobox OKVirheellinen NIMI-arvo: 
Narewkan kirkko
Muistomerkki Danuta Siedzikównalle
Narewka on kylä Kaakkois-Puolassa Podlasian voivodikunnassa lähellä Valko-Venäjän rajaa. Sen väkiluku on 780 (vuonna 2006).
Muinaisgutniska

| Muinaisgutniska> Tiedot |
| --- | --- |
Alue:  Gotlanti
Kielitieteellinen luokitus
Kielikunta:  Indoeurooppalaiset kielet
Kieliryhmä:  germaaniset kielet skandinaaviset kielet
Kielikoodit
ISO 639-1:  –
 Ohje 
Muinaisgutniska oli pohjoisgermaaninen kieli, jota puhuttiin Gotlannissa. Sillä on huomattavia eroja muinaislänsinorjaan ja muinaisitänorjaan, minkä vuoksi sitä pidetään omana haaranaan. Modernia gutniskaa puhutaan nykyään vielä joissakin Gotlannin osissa ja viereisellä Fårön saarella, mutta se on hyvin kaukana muinaisgutniskasta ja lähempänä nykyruotsia.
Tutkijat, kuten Elias Wessén ja Dietrich Hofmann, ovat ehdottaneet muinaisgutniskan olevan läheisesti sukua gootin kielelle. Kanta gut on yhteydessä goottiin, ja molemmissa kielissä lampaita ja karitsoja kutsuttiin sanalla lamb.
Muinaisnorjalainen diftongi au (esim. auga "silmä") säilyi muinaisgutniskassa ja muinaislänsinorjassa, mutta muinaisitänorjassa se vaihtui - muutamaa murretta lukuun ottamatta - monoftongiin ø. Samoin diftongi ai sanassa bain (luu) jäi muinaisgutniskaan, mutta muuttui muotoon ei (bein) muinaislänsinorjassa, ja muotoon é (bén) muinaisitänorjassa. Kun muinaislänsinorjassa oli diftongi ey ja muinaisitänorjassa monoftongi ø, muinaisgutniskassa oli oy.
| Kantagermaani | Muinaisgutniska | Muinaislänsinorja | Muinaisitänorja |
| --- | --- | --- | --- |
| *augô (silmä) | auga | auga | auga > ǿga |
| *bainą (luu) | bain | bein | bæin > bén |
| *hauzijaną (kuulla) | hoyra | heyra | høyra > hǿra |
Muinaisgutniska tunnetaan parhaiten Gutasaagasta 1200-luvulta.
Esimerkki

Lainaus:
Suomeksi:
Muinaisnorja ja sen sukukielet 900-luvun alussa:
  Muinaislänsinorjan murre
  Muinaisitänorjan murre
  Muinaisgutniska
  Muinaisenglanti
  Krimin gootti
  Muut germaaniset kielet, joita voi vielä jotenkuten ymmärtää muinaisnorjan pohjalta.
Michael Wincott

| Michael Anthony Claudio Wincott> Henkilötiedot |
| --- | --- |
Koko nimi:  Michael Anthony Claudio Wincott
Syntynyt: 21. tammikuuta 1958 (ikä 66) Toronto, Ontario, Kanada
Näyttelijä
Aktiivisena:  1979–
Merkittävät roolit:  Crow (Top Dollar) Basquiat (Rene Ricard) Tappava seitti (Gary Soneji)
Aiheesta muualla
michaelwincott.net
IMDb 
Elonet
Michael Anthony Claudio Wincott (s. 21. tammikuuta 1958) on kanadalainen näyttelijä, joka tunnetaan parhaiten rooleistaan elokuvissa Crow (Top Dollar), Basquiat (Rene Ricard) ja Tappava seitti (Gary Soneji). Hän on myös kuuluisa epätavallisen karheasta ja syvästä äänestään.
Nuoruus

Michael Wincott syntyi Scarborough’ssa Torontossa, Kanadan Ontariossa. Hänen isänsä William Wincott oli englantilainen ja äitinsä Lucia italialainen siirtolainen. He tapasivat Italiassa toisen maailmansodan aikana ja menivät naimisiin muutettuaan Kanadaan vuonna 1952. Michael on nuorin heille syntyneistä kolmesta pojasta.
Wincott oli kiinnostunut musiikista jo nuorella iällä, ja muusikon ura oli hänen alkuperäinen tulevaisuuden suunnitelmansa. Hän soitti monien tunnettujen jazzbändien ja -muusikoiden kanssa, yleensä rumpuja, mutta myös kitaraa ja huuliharppua.
Wincott opiskeli jonkin aikaa Toronton yliopistoon kuuluvassa Victoria Collegessa, kunnes innostui näyttelemisestä ja lähti New Yorkissa sijaitsevaan Juilliard Schooliin, joka on arvostettu esittävien taiteiden oppilaitos. Hän ehti esiintyä teatterissa, TV:ssä ja elokuvissa jo kauan ennen valmistumistaan vuonna 1986.
Ura

Wincottin ensimmäinen rooli "valtavirran" elokuvassa oli vuonna 1988, kun hän sai pienen osan Oliver Stonen Talk Radio -elokuvasta. Tämän jälkeen hän on ollut monissa sivuosarooleissa, mm. Guy of Gisbourne (Robin Hood – varkaiden ruhtinas), Rochefort (Disneyn Kolme muskettisoturia) ja Philo Gant (Strange Days). Karhean äänensä vuoksi Wincott on useimmissa elokuvissaan esittänyt antagonistia. Hän onkin usein vitsaillut siitä, kuinka ei koskaan saa tyttöä elokuvan lopussa, koska hänen roolihahmoillaan on taipumus kuolla. Wincott on myös kertonut valitsevansa pienempiä rooleja pitääkseen yksityiselämänsä paremmin salassa.
Yksityiselämä

Wincott on hyvin tarkka yksityiselämästään, ja tunnettu Hollywoodin idealismin kritisoija. Hän pitää omien sanojensa mukaan "taidetta suuremmassa arvossa kuin rahaa" ja haluaa siksi pysyä poissa julkisuudesta. Hän on myös innokas miekkailun harrastaja.
Filmografia

Hank – villihevonen (Wild Horse Hank, 1978)
Ticket to Heaven (1981)
Painajaisuni (Curtains, 1983) – Matthew
Sisilialainen (The Sicilian, 1987) – Alik. Silvestro Canio
Talk Radio (1988) – Kent/Michael/Joe
Syntynyt 4. heinäkuuta (Born on the Fourth of July, 1989) – Vietnamin sotaveteraani
The Doors (1991) – Paul A. Rothchild
Robin Hood – varkaiden ruhtinas (Robin Hood – Prince of Thieves, 1991) – Guy of Gisbourne
1492 – paratiisin valloitus (1492: Conquest of Paradise, 1992) – Adrián de Mújica
Mafian otteessa (Romeo Is Bleeding, 1993) – Sal
Kolme muskettisoturia (The Three Musketeers, 1993) – Rochefort
Crow (The Crow, 1994) – Top Dollar
Dead Man (1995) – Conway Twill
Strange Days (1995) – Philo Gant
Basquiat (1996) – Rene Ricard
Tuhannen tilanteen mies (Metro, 1997) – Michael Korda
Alien – ylösnousemus (Alien: Resurrection, 1997) – Frank Elgyn
Kuoleman leikki (Gunshy, 1998) – Frankie McGregor
Ennen yötä (Before Night Falls, 2000) – Herberto Zorilla Ochoa
Tappava seitti (Along Came a Spider, 2001) – Gary Soneji
Monte Criston kreivi (The Count of Monte Cristo, 2002) – Armand Dorleac
Aarreplaneetta (Treasure Planet, 2002) – Scroop (ääni)
Richard Nixonin salamurha (The Assassination of Richard Nixon, 2004) – Julius Bicke
Seraphim Falls (2007) – Hayes
What Just Happened (2008) – Jeremy Brunell
A Lonely Place for Dying (2008) – Anthony Greenglass
24 – Lontoo (2014) – Adrian Cross
Knight of Cups (2015) – Herb
Ghost in the Shell (2017)
Nope (2022) - Antlers Holst
Partalan kartano

| Partalan kuninkaankartano |
| --- | --- |
 Partalan kartanon päärakennus on nykyään Juvan museon käytössä.
Osoite:  Huttulantie 1, 51900 Juva
Sijainti:  Juva
Koordinaatit:  61.8935°N, 27.8831°E
Omistaja:  Juvan kunta
Juvan museo (Partalan kartanon pihapiiri)
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Partalan kartano Juvalla on saanut nimensä Partasten suvusta. Jo keskiajalta tunnetaan Juvalta nimismies Juho Partanen. Hän oli niiden pitäjänmiesten joukossa, jotka sopivat piispa Maunu Tavastin kanssa Juvan seurakunnan perustamisesta 19. tammikuuta 1442. Partasten asuinpaikka oli Männynmäen Partala. Yrjö Parta mainitaan Juvan ensimmäisessä maakirjassa vuodelta 1541. 1500-luvulla Partala toimi ensin nimismiestalona ja vuosina 1557–1561 kuninkaankartanona.
Kartanon vaiheet > Kuninkaankartanon jälkeen (1561–1919)

Nimismies asettui taas Partalaan ja maat palautettiin niille, joilta kruunu oli ne aikanaan ottanut. Ratsutila pysyi Partasten hallussa vuoteen 1688 saakka. 1600-luvun loppupuolella isännät vaihtuivat usein ja tila oli pari vuotta autionakin. Vuosisadan vaihteessa Partala siirtyi Poppiusten pappissuvulle ratsutilaksi. Kun venäläiset 1721 Uudenkaupungin rauhaan päättyneen isonvihan aikana hävittivät ja ryöstivät pappilan, niin sen väki siirtyi ilmeisesti Partalaan joksikin aikaa.
Partala oli Poppiusten pappisdynastian ja heille avioliiton kautta sukua olevien Masalinien hallussa lähes kaksi vuosisataa. Aika ajoin tilaa viljelivät itse maanviljelystä kiinnostuneet omistajat ja toisinaan voudit vastasivat toiminnasta. Suomen sodan aikana 1809 isännän, luutnantti Johan Poppiuksen ollessa vetäytyvän armeijan mukana Ruotsin puolella, tunkeutuivat vihollisen sotilaat Partalaan mellastaen ja hävittäen. Tarmokas emäntä vetosi venäläisiin upseereihin ja sai karkotettua tunkeutujat kartanon parhaista huoneista väentupaan. Rauhan palattua luutnantti Poppius saattoi omistautua mielipuuhaansa maanviljelyyn. Esimerkiksi perunoita kylvettiin 5–6 tynnyriä. Siemenperunan kanssa pantiin maahan  sahajauhoa, jonka uskottiin edistävän perunan kasvua. Muun karjan ohella kasvatettiin lampaita ja vuohia. Kun leskirouva Ebba Katarina Masalin o.s. Poppius kuoli 1872 sekä hänen poikansa, kuvernööri Gabriel Johan Masalin 1886 ja pastori Bror Karl Masalin 1884, ei perikunnasta kukaan halunnut tai pystynyt lunastamaan Partalaa kanssaperillisiltään. Tila myytiin vuonna 1890 kauppias Albin Valkoselle. Hän viljeli Partalaa lähes 30 vuotta.
Kartanon vaiheet > Juvan kunnan omistuksessa (1919–)

Juvan kunta osti tilan 1919, kauppahinta oli 2,5 miljoonaa markkaa. Joitakin vuosia  aikaisemmin kunta oli ostanut lähellä olevan Tirrolan tilan. Partalan ja Tirrolan yhteisviljelyssä olevat tilat käsittivät 1920-luvun alussa 1,1667 manttaalia ja olivat pinta-alaltaan yhteensä 1 558 hehtaaria. Partalan rakennukset olivat asumiskäytössä ja peltoja viljeltiin. Varsinkin sotien jälkeen pinta-ala  supistui, alueita otettiin asutuskäyttöön. Esimerkiksi viereinen alue tunnetaan nimellä Partalanpelto.
Tilan ja rakennusten ylläpito rupesi olemaan kunnalle rasitus ja Partalalle ruvettiin hake-maan muuta käyttöä. Erilaisten maataloutta edistävien koulu- ja kurssikokeilujen jälkeen – päärakennus saneerattiin raskaalla kädellä vuonna 1980 koulutuskäyttöön – päädyttiin luonnonmukaisen viljelyn tutkimukseen.
1985 perustettiin Maaseudun kehittämiskeskus Partala Partalan ry:n ylläpitämäksi luonnonmukaisen viljelyn ja maatilatalouden tutkimus- ja koulutuskeskukseksi. Juvan kunta oli mukana varsin tiiviisti taloudellisesti ja on edelleen Partala ry:n jäsen. Alueella toimi MTT:n Ekologisen tuotannon tutkimusasema Partala vuoteen 2000.
Museotoiminta

Juvan museo aloitti toimintansa 1951 vanhan hautausmaan vieressä olevassa pitäjän viljamakasiinissa. Isommista maatalousesineistä muodostettiin 1984 Partalan ulkorakennuksiin maatalousmuseo. 1987 museo avattiin Partalan peruskorjatun kivinavetan yläkerrassa. 1991 päärakennus kunnostettiin museokäyttöön Juvan 550-vuotisjuhlavuoden 1992 kunniaksi.
Museotoiminta on Juvan kunnan ja Juvan Kotiseutu- ja museoyhdistyksen yhteistyötä niin, että kunta omistaa tilat ja huolehtii aukiolosta, yhdistys omistaa lähes kaikki esineet. Esineistön lukumäärä ylittää 3 000. Väentuvassa on Juvan karjalaisten museo, joka aloitti toimintansa 1980 ja sai lisätilaa 1981. Pirttiin ja kahteen kamariin on koottu käyttöesineitä, joita karjalaiset ehtivät ottaa mukaansa lähtiessään evakkoon.